Document ID: /roh_data/filtered/fineweb-2-filterrobots_roh.jsonl.gz/64439

La stampa 3D es daspö ün tremp preschaint illas medias. Che cha quai sinificha e sias consequenzas nun es amo dal tuot cler. Pel 30avel giubileum guarda la Stamparia Strada i’l futur tridimensiunal e prouva da perscrutar il fenomen da la stampa 3D.
Pudarana stampar ogets sco solitas tubas da pasta da daints fin pro stabilimaints cumplexs? Vain l’industria revoluziunada, o daja plütost üna revoluziun chasana da «Do-it-yourself»? Dvaintan ils squitschs propcha plü ligers, dü rabels e plü raffinats?
L’exposiziun speciala 2018 es integrada illa Stamparia Strada istorica. Ella tratta ils seguaints temas: la via da la stampa 3D da la materia prüma fin al prodot final, l’influenza sülla vita dad hozindi e co cha la stampa 3D müdarà l’avegnir!